CELEX: 62020TN0638
Language: lt
Date: 2020-10-15 00:00:00
Title: Byla T-638/20: 2020 m. spalio 15 d. pareikštas ieškinys byloje JP / Komisija

2020 12 14   
            
            
               LT
            
            
               Europos Sąjungos oficialusis leidinys
            
            
               C 433/62
            
         
      2020 m. spalio 15 d. pareikštas ieškinys byloje JP / Komisija
      
      (Byla T-638/20)
      (2020/C 433/77)
      Proceso kalba: anglų
      
         Šalys
      
      
         Ieškovė: JP, atstovaujama advokatų S. Rodrigues ir A. Champetier
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. liepos 17 d. sprendimą neįtraukti jos į konkursą EPSO/AD/363/18 – Administratoriai (AD7) laimėjusių kandidatų rezervo sąrašą, taip pat 2019 m. gruodžio 10 d. sprendimą atmesti ieškovės prašymą dėl peržiūros,
               
            
                  —
               
               
                  panaikinti 2020 m. liepos 7 d. sprendimą atmesti 2020 m. kovo 5 d. ieškovės skundą,
               
            
                  —
               
               
                  įpareigoti atsakovę atlyginti ieškovės patirtą žalą ir
               
            
                  —
               
               
                  įpareigoti atsakovei padengti visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad, pirma, buvo pažeistas principas, pagal kurį atrankos komisijos nariai privalo turėti reikiamą kompetenciją kandidato gebėjimų ir profesinės kvalifikacijos objektyviam vertinimui per su konkrečia sritimi susijusį pokalbį atlikti, antra, buvo pažeistas vienodo požiūrio principas ir galiausiai teisėtų lūkesčių apsaugos principas.
               
            
                  2.
               
               
                  Antrasis ieškinio pagrindas grindžiamas tuo, kad buvo pažeistas principas, pagal kurį atrankos komisijos sudėtis turi būti pakankamai stabili.
               
            
                  3.
               
               
                  Trečiasis ieškinio pagrindas grindžiamas tuo, kad padaryta keletas akivaizdžių vertinimo klaidų.